**SAK 9, vedlegg 2 til årsmøte i Gimle IF 10. mars 2025:**

**Styrets økonomiske beretning:**

Styret mener klubben har en sunn økonomi. Vi har god kontroll på kostnadene i og med at vi sørger for å søke penger til store prosjekter og har vært så heldige at vi stort sett har mottatt det vi har søkt om. Også tilskudd fra offentlig sektor gjør at vi også i 2024 gikk med et lite overskudd. Dessuten har vi klart å redusere kostnadene for strømbruk på hytta betraktelig, i og med bergvarmeinstallasjonen.

Inntektsmessig er det hytteutleie som er vår viktigste kilde, men også gode bidrag fra sponsorer, og gavetildelinger sikrer at vi kan videreutvikle klubbens anlegg og aktiviteter. Våre egne medlemmer bidrar også godt i form av medlemskontingenter og treningsavgifter, og vi har en stabil medlemsmasse på ca. 150 medlemmer. Kiosken på Venåshytta gir oss ikke mye inn i kassa, men vi mener at det er et viktig signal til befolkningen at vi tilbyr søndagsåpen hytte.